L 132/12
SK
Úradný vestník Európskej únie
6.5.2022
(21)
Spojené štáty americké okrem toho nahlásili Komisii ďalší výskyt ohniska vysokopatogénnej aviárnej influenzy v prípade hydiny.
Toto ohnisko sa nachádza v štáte Minnesota v Spojených štátoch amerických a jeho výskyt bol potvrdený 23. apríla 2022 laboratórnou analýzou (RT-PCR).
(22)
Spojené štáty americké nahlásili Komisii ďalší výskyt ohniska vysokopatogénnej aviárnej influenzy v prípade hydiny.
Toto ohnisko sa nachádza v štáte Utah v Spojených štátoch amerických a jeho výskyt bol potvrdený 25. apríla 2022 laboratórnou analýzou (RT-PCR).
(23)
Okrem toho Spojené štáty americké nahlásili Komisii výskyt ďalších dvoch ohnísk vysokopatogénnej aviárnej influenzy v prípade hydiny: jedno ohnisko sa nachádza v štáte Severná Dakota v Spojených štátoch amerických a druhé v štáte Pensylvánia v Spojených štátoch amerických.
Výskyt oboch ohnísk bol potvrdený 26. apríla 2022 laboratórnou analýzou (RT-PCR).
(24)
Veterinárne orgány Kanady, Spojeného kráľovstva a Spojených štátov amerických zriadili v okruhu 10 km okolo postihnutých zariadení kontrolné pásmo a v záujme kontroly výskytu vysokopatogénnej aviárnej influenzy a obmedzenia šírenia tejto choroby zaviedli politiku likvidácie zvierat.
(25)
Kanada, Spojené kráľovstvo a Spojené štáty americké predložili Komisii informácie o epidemiologickej situácii na svojom území, ako aj o opatreniach prijatých na zamedzenie ďalšieho šírenia vysokopatogénnej aviárnej influenzy.
Komisia tieto informácie vyhodnotila.
Na základe tohto hodnotenia a v záujme ochrany štatútu zdravia zvierat v Únii by už nemal byť povolený vstup do Únie, pokiaľ ide o zásielky hydiny, zárodočných produktov hydiny a čerstvého mäsa z hydiny a pernatej zveri z oblastí, na ktoré sa vzťahujú obmedzenia zavedené veterinárnymi orgánmi Kanady, Spojeného kráľovstva a Spojených štátov amerických z dôvodu nedávneho výskytu ohnísk vysokopatogénnej aviárnej influenzy.
(26)
Spojené kráľovstvo okrem toho predložilo aktualizované informácie o epidemiologickej situácii na svojom území v súvislosti s pätnástimi potvrdenými výskytmi ohniska vysokopatogénnej aviárnej influenzy v chovoch hydiny.
Spojené kráľovstvo takisto predložilo informácie o opatreniach, ktoré prijalo na zabránenie ďalšiemu šíreniu tejto choroby.
V nadväznosti na výskyt tohto ohniska vysokopatogénnej aviárnej influenzy zaviedlo Spojené kráľovstvo v záujme kontroly a obmedzenia šírenia uvedenej choroby politiku likvidácie zvierat.
Po vykonaní politiky likvidácie zvierat v chovoch hydiny, ktoré boli na jej území nakazené, Spojené kráľovstvo navyše dokončilo vykonávanie požadovaných opatrení na čistenie a dezinfekciu.
(27)
Komisia vyhodnotila informácie, ktoré predložilo Spojené kráľovstvo, a dospela k záveru, že pätnásť ohnísk vysokopatogénnej aviárnej influenzy v chovoch hydiny, v prípade ktorých Spojené kráľovstvo predložilo aktualizované informácie, bolo odstránených a že už neexistuje žiadne riziko spojené so vstupom komodít z hydiny do Únie z pásiem Spojeného kráľovstva, z ktorých bol v dôsledku uvedených ohnísk vstup komodít z hydiny do Únie pozastavený.
(28)
Vykonávacím nariadením Komisie (EÚ) 2022/649 (4) sa zmenili riadky pre pásmo GB-2.44 v zápise týkajúcom sa Spojeného kráľovstva v prílohe V a prílohe XV k vykonávaciemu nariadeniu (EÚ) 2021/404.
Keďže sa zistila chyba, riadky pre pásmo GB-2.44 by sa mali zodpovedajúcim spôsobom opraviť.
Táto oprava by sa mala uplatňovať odo dňa uplatňovania vykonávacieho nariadenia (EÚ) 2022/649,
(29)
Prílohy V a XIV k vykonávaciemu nariadeniu (EÚ) 2021/404 by sa preto mali zodpovedajúcim spôsobom zmeniť.
(30)
Vzhľadom na súčasnú epidemiologickú situáciu v Kanade, Spojenom kráľovstve a v Spojených štátoch amerických, pokiaľ ide o vysokopatogénnu aviárnu influenzu a vážne riziko jej rozšírenia do Únie, by zmeny vykonávacieho nariadenia (EÚ) 2021/404, ktoré sa majú vykonať na základe tohto nariadenia, mali nadobudnúť účinnosť čo najskôr.
(31)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
(4) Vykonávacie nariadenie Komisie (EÚ) 2022/649 z 20. apríla 2022, ktorým sa menia prílohy V a XIV k vykonávaciemu nariadeniu (EÚ) 2021/404, pokiaľ ide o zápisy týkajúce sa Kanady, Spojeného kráľovstva a Spojených štátov amerických v zoznamoch tretích krajín, z ktorých sa povoľuje vstup zásielok hydiny, zárodočných produktov hydiny a čerstvého mäsa z hydiny a pernatej zveri do Únie (Ú. v.
EÚ L 119, 21.4.2022, s. 5).